SET แกว่งขึ้น! รับงบประมาณปี 63 ขึ้นทูลเกล้าฯ 23 ก.พ.นี้ ชู ADVANC,AMATA,CK เด่น
SET แกว่งขึ้น! รับงบประมาณปี 63 ขึ้นทูลเกล้าฯ 23 ก.พ.นี้ ชู ADVANC,AMATA,CK เด่น
SET แกว่งขึ้น! รับงบประมาณปี 63 ขึ้นทูลเกล้าฯ 23 ก.พ.นี้ ชู ADVANC,AMATA,CK เด่น
22 ก.พ. 2563

Weekly outlook: “Sideway Up” ต้าน 1525/1540 จุด รับ 1480/1475จุด
บล.โนมูระ พัฒนสิน ระบุในบทวิเคราะห์ว่า สัปดาห์นี้ (24-28ก.พ.63) สัปดาห์นี้คาดตลาดหุ้นไทย “แกว่งขึ้น” ความคืบหน้าการแพร่ระบาดของโรค Covid-19 สิ่งที่เห็นได้ชัดก็คือ อัตราการเพิ่มขึ้นของผู้ติดเชื้อที่ลดลงอย่างมีนัยสำคัญ ล่าสุด อยู่ที่ 0.74% ขณะที่อัตราการเสียชีวิตเพิ่มขึ้นเล็กน้อยในกรอบ 2.5-3.0% แต่สิ่งที่เพิ่มความกังวลของนักลงทุน คือ การแพร่ระบาดของทั้งเกาหลี ญี่ปุ่ น และสิงคโปร์ ที่เข้าสู่เฟสที่ 3 แล้ว กล่าวคือ การแพร่ระบาดเกิดขึ้นในกลุ่มคนที่ไม่มีความเกี่ยวข้องกับจีน ทำให้ต้องจับตาสถานการณ์
นอกประเทศจีนกันต่อไป ขณะที่สำหรับไทยยังอยู่ในเฟส 2 ซึ่งเป็นเฟสที่การแพร่ระบาดเกิดจากคนที่เกี่ยวข้องกับจีน ซึ่งรัฐบาลเตรียมการป้องกันอย่างเต็มที่เพื่อยับยั้งการแพร่ระบาด ส่วนประเด็นการเมืองไทย ศาลรัฐธรรมนูญวินิจฉัยให้ยุบพรรคอนาคตใหม่ พร้อมทั้งเพิกถอนสิทธิเลือกตั้งกรรมการบริหารพรรคเป็นระยะเวลา 10 ปี ต้องติดตามกันต่อไปว่าจะนำไปสู่ความวุ่นวายหรือไม่ หากไม่และการเมืองมีเสถียรภาพมากขึ้นจะเป็นบวกต่อตลาดหุ้นไทย
ส่วนปัจจัยอื่นๆในสัปดาห์นี้ ส่วนใหญ่เป็นประเด็นภายในประเทศเช่นกัน นำโดย 1)พรรคฝ่ายค้านจะเปิดอภิปรายไม่ไว้วางใจ 24-27 ก.พ.นี้ 2)รัฐบาลเตรียมนำร่างงบประมาณปี 2020 ขึ้นทูลเกล้าฯ 23 ก.พ.นี้ ซึ่งมีแนวโน้มที่จะประกาศในราชกิจจาฯในช่วงมี.ค.-เม.ย.จะทำให้เม็ดเงินภาครัฐเร่งตัวในช่วง 2Q20 เป็นต้นไป สอดคล้องกับรายงานที่สำนักงบประมาณและกรมบัญชีกลางเตรียมพร้อมเบิกจ่ายงบประมาณได้ทันทีที่พรบ.งบประมาณมีผลบังคับใช้ คิดเป็นเม็ดเงินราว 4 แสนล้านบาทใน 2Q20 จะเป็นบวกต่อกลุ่ม Domestic ฟื้นตัว(ธนาคาร รับเหมาฯ นิคมฯ และกลุ่มการบริโภค เป็นจุดซื้อกลับสำหรับการลงทุนระยะกลาง) 3)จับตาการรายงานอัตราการส่งออกไทยเดือนม.ค. Consensus คาดที่ -2.9% จาก -1.28% ในเดือนก่อน
กลยุทธ์การลงทุน: งบประมาณปี 2020 จะเป็นปัจจัยสนับสนุนการฟื้นตัวของเศรษฐกิจไทยแบบ V-Shape ช่วยประคองตลาดฟื้น สัปดาห์นี้ แนะนำ Cyclical Play (TOP, PTTPTTGC, SCC, CPF, TVO) กลุ่ม Value Play (BBL, KBANK, KKP) ผสานกลุ่มอิงการลงทุน CK, STEC, AMATA, WHA, PYLON และกรณีประมูล 5G ไม่รุนแรงกว่าคาดแนะนำสะสม ADVANC, INTUCH ส่วนระยะกลาง KCE, DELTA เด่น
หุ้นเด่นสัปดาห์นี้ : แนะนำ ADVANC, AMATA, CK ส่วนสัปดาห์ก่อน CK, AMATA,ADVANC ให้ผลตอบแทน -0.77 % ดีกว่าดัชนีฯที่ให้ผลตอบแทน -2.04%
1) CK (TP31) : งบประมาณปี2020 เป็นปัจจัยหนุน
2) AMATA(TP27) : งบประมาณปี2020 เป็นปัจจัยหนุน
3) ADVANC(TP245) : การประมูล 5G หนุนการแช่งชิงส่วนแบ่งตลาด ในฐานะผู้นำกลุ่ม